สวัสดีค่ะดิฉันมีประจำเดือนมา2รอบ เดือนพ.ค หมดไปประมาณวันที่20 ค่ะ แล้วประมาณวันที่28 ก็มาอีก จนถึงวันที่7มิ.ย. ยังทีเลิอดไหลออกมาอยู่เลยค่ะ อยากทราบว่าจะเป็นอะไรไหมคะ
สวัสดีค่ะ หากประจำเดือนมีระยะห่างน้อยกว่า 21 วัน (ให้นับจากวันแรกของประจำเดือนในรอบก่อน จนถึงก่อนวันแรกของรอบเดือนถัดไป) จะถือว่ามีระยะห่างระหว่างรอบประจำเดือนที่สั้นกว่าปกติ และหากมีเลือดออกตั้งแต่วันที่ 28 พ.ค.จนถึงวันที่ 7 มิ.ย.ก็ถือว่ามีเลือดออกนานผิดปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ ท้องนอกมดลูก เป็นต้น โดยเลือดที่ออก อาจไม่ใช่ประจำเดือน แต่มักจะมีอาการปวดท้องน้อยร่วมด้วย2. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น3. มดลูกอักเสบ แต่มักมีตกขาวที่ผิดปกติและปวดท้องน้อยร่วมด้วย4. การทำงานผลิตฮอร์โมนของรังไข่ผิดปกติ5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้นหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วย หากตรวจไม่พบ และเลือดยังคงไม่หยุดไหล หรือหยุดไหลไม่กี่วัน แล้วมีเลือดออกอีก แนะนำควรไปสูติ-นรีแพทย์เพื่อหาสาเหตุและรักษาค่ะ